
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 814 

14 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση εγκεκριμένου ρυμοτομικού σχεδίου πό¬ 


λης Αγίου Νικολάου στο Ο.Τ.4. 1 

Επικύρωση οριογραμμών τμήματος ρέματος στην πε¬ 
ριοχή Μαστιχάρι του Δήμου Ηρακλειδών της Νή¬ 
σου Κω. 2 

Τροποποίηση ρυμοτομικού σχεδίου στο Ο.Τ. Γ 174της 
Κοινότητας Ευκαρπίας Ν. Θεσσαλονίκης. 3 


ΑΠΟΦΑΣΕΙΣ 

Αριθ. 39804 (1) 

Τροποποίηση εγκεκριμένου ρυμοτομικού σχεδίου πόλης 
Αγίου Νικολάου στο Ο.Τ.4. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του από 17.7.1923 Ν.Δ. «Περί Σχεδίων 
πόλεων κλπ.» (ΦΕΚ 228/Α/23). 

2. Το Ν. 1337/1983 (ΦΕΚ33Α) όπως τροποποιήθηκε και 
ισχύει. 

3. Το Ν. 2218/1994 «Περί Νομαρχιακών Αυτοδιοικήσεων» 
όπως τροποποιήθηκε και ισχύει (ΦΕΚ 90/τ.Α'/13.6.1994). 


4. Τον Ν. 3044/2002 άρθρο 10 (ΦΕΚ 197/Α/27.8.2002) 

5. Το Β.Δ/γμα 21.3.1951 (ΦΕΚ 87 Α της 30.3.1951), 
έγκρισης του σχεδίου πόλεως Αγίου Νικολάου. 

6. Την υπ’ αριθμ. 419/1999 απόφαση του Δημοτικού 
Συμβουλίου Αγίου Νικολάου με την οποία προτείνεται η 
τροποποίηση του θέματος. 

7. Τη θετική γνωμοδότηση του Συμβουλίου ΧΟΠ Ν. Λα- 
σιθίου όπως αυτή διατυπώθηκε στην 6η γνωμοδότηση 
της συνεδρίασης της 27.5.2004. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Την έγκριση της τροποποίησης του εγκεκριμένου 
ρυμοτομικού σχεδίου πόλης Αγίου Νικολάου στο Ο.Τ.4, 
όπως φαίνεται στο συνημμένο τοπογραφικό διάγραμμα, 
για την δημιουργία κοινόχρηστου χώρου ΚΧ 4Α, ως χώ¬ 
ρου παιδικής χαράς και χώρου στάθμευσης μεταξύ των 
Ο.Τ.4 και 248, καθώς και για τη δημιουργία πεζόδρομου 
πλάτους 6.00 μ. μεταξύ του νέου Κ.Χ.4Α και του Ο.Τ.4. 

2. Η ισχύςτηςπαρούσας αρχίζει απότη δημοσίευσή της 
στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με το τοπογραφικό διάγραμμα που τη 
συνοδεύει. 

Άγιος Νικόλαος, 20 Αυγούστου 2004 

Ο Νομάρχης 
ΑΝΤΩΝΗΣ ΣΤΡΑΤΑΚΗΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 642 (2) 

Επικύρωση οριογραμμών τμήματος ρέματος στην περιο¬ 
χή Μαστιχάριτου Δήμου Ηρακλειδώντης Νήσου Κω. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Το άρθρο 5 του Ν. 3010 (ΦΕΚ 91/Α/25.4.2002), περί 
«Εναρμόνισης του Ν. 1650/1986 με τις οδηγίες 97/11 Ε.Ε. 
και 98/61 Ε.Ε., διαδικασία οριοθέτησης και ρυθμίσεις 
θεμάτων για τα υδατορέματα και άλλες διατάξεις» όπως 
ισχύει σήμερα. 

2. Το ΑΡΘΡΟΝ-6 της Αποφ-3046/304/89 (ΦΕΚ-59/Δ/ 
3.2.1989) Κτιριοδομικός κανονισμός, «Δόμηση κοντά σε 
ρέματα». 

3. Το Ν. 3200/1955, άρθρο 8, περί «διοικητικής αποκε- 
ντρώσεως» (ΦΕΚ97/τ.Α'). 

4. Το Ν. 2503/1997 (ΦΕΚ 107Α730.5.1997) περί «Διοίκησης 
Οργάνωσης, στελέχωσηςτης Περιφέρειας, ρύθμιση θεμά¬ 
των για την Τοπική Αυτοδιοίκηση και άλλων διατάξεων». 

5. Το Π.Δ. 10 (ΦΕΚ 10Α/20.1.2000) «περί ΙδρύσεωςΤμή¬ 
ματος Περιβάλλοντος και Χωροταξίας Δωδεκανήσου 
στην Περιφέρεια Νοτίου Αιγαίου». 

6. Το Ν. 2508/1997 (ΦΕΚ 124 Α'/13.6.1997) περί «βιώσι¬ 
μης οικιστικής ανάπτυξης των πόλεων και οικισμών της 
χώρας και άλλων διατάξεων». 

7. Το Ν. 2690/1999 (ΦΕΚ 45 Α'/9.3. 1999) περί «Κύρωσης 
του Κώδικα Διοικητικής Διαδικασίας και άλλων διατάξεων». 

8. Την υπ’ αριθμ. Τ.Υ. 666/12.3.2004 της Δ/νσης Τεχνι¬ 
κών Υπηρεσιών της Ν. Αυτοδιοίκησης Δωδ/σου με την 
οποία ελέγχθηκαν και θεωρήθηκαν τα τοπογραφικά δια¬ 
γράμματα. 

9. Την υπ’ αριθμ. 8586/17.5.2004 Πράξη της Διεύθυνσης 
Δημοσίων Έργων της Περιφέρειας Νοτίου Αιγαίου. 

10. Την υπ’ αριθμ. 609/19.5.2004 Πράξη του Τμήματος 
Περιβάλλοντος και Χωροταξίας Δωδεκανήσου της Περι¬ 
φέρειας Νοτίου Αιγαίου. 

11. Το γεγονός ότι με την απόφαση αυτή δεν προκαλεί- 
ται δαπάνη σε βάρος του προϋπολογισμού του Δημοσίου 
και του Δήμου Ηρακλειδών. 

Επειδή μετά τη θετική γνωμοδότηση και τη θεώρηση 


των τοπογραφικών διαγραμμάτων από τις Τεχνικές Υπη¬ 
ρεσίες της Νομαρχιακής Αυτοδιοίκησης Δωδεκανήσου, 
ως προς την ορθότητά τους, η Διεύθυνση Δημοσίων Έρ¬ 
γων της Περιφέρειας Νοτίου Αιγαίου μετά από έλεγχο ε- 
νέκρινε την τεχνική έκθεση με την υδραυλική μελέτη, ό¬ 
πως διορθώθηκε με τις υποδείξεις της, και το Τμήμα 
ΠΕ.ΧΩ ενέκρινε την τεχνική έκθεση με τα περιβαλλοντικά 
στοιχεία που αφορούν στο φυσικό και ανθρωπογενές πε¬ 
ριβάλλον. 

Επειδή δεν προβλέπονται έργα σε όλο το μήκος του ρέ¬ 
ματος και οι υπάρχουσες ή και οι προβλεπόμενες χρήσεις 
δεν θα επηρεάσουν περισσότερο την λειτουργία του και 
επειδή απότηνπροτεινόμενη οριοθέτηση προστατεύεται 
επαρκώςτο ρέμα, ως στοιχείο του φυσικού καιανθρωπο- 
γενούς περιβάλλοντος, αποφασίζουμε: 

ΕΠΙΚΥΡΩΝΟΥΜΕ τον καθορισμό των ορίων του ρέμα¬ 
τος, ήτοι των πολυγωνικών γραμμών εκατέρωθεν της βα¬ 
θιάς γραμμής του υδατορέματος, που βρίσκεται στην πε¬ 
ριοχή Μαστιχάρι (Αντιμάχεια) του Δήμου Ηρακλειδώντης 
νήσου Κω και που διέρχεται εκτός των άλλων και μεταξύ 
των κτηματολογικών μερίδων 1124, 1125, 1123, και 1119 
Γαιών Αντιμάχειας, με ανοικτή διατομή, όπως φαίνεται με 
συνεχή και εστιγμένη μπλε γραμμή στο σχετικό πρωτότυ¬ 
πο διάγραμμα σε κλίμακα 1:500, που θεωρήθηκε από τον 
προϊστάμενο τουΤμήματος ΠΕ.ΧΩ. Δωδεκανήσου με την 
441/2004 πράξη του και που αντίτυπο του σε φωτοσμί¬ 
κρυνση δημοσιεύεται με την παρούσα απόφαση. 

Ο καθορισμός των ορίων γίνεται για τμήμα 700 περίπου μ.μ., 
μεαρχήτα σημεία 1 (X = 777.789,8975 και Ψ = 4.083.978,2124) 
και 2 (X =777.820,8129 Ψ = 4.083.985,9626) και τέλος τα 
σημεία29 (Χ = 777.962,1851 Ψ = 4.083.310,2204) και 24 
( X = 777.983,1006 Ψ = 4.083.324,2034) (Σύστημα ανα¬ 
φοράς ΕΓΣΑ87). 

Η ισχύς της παρούσας αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 24 Μάίου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

Αριθ. 29/2043/ΠΣΚ/65/ (3) 

Τροποποίηση ρυμοτομικού σχεδίου στο Ο.Τ. Γ174 της 
Κοινότητας Ευκαρπίας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152, 153 και 154 του Π.Δ. 
της 14/27.7.1999 «Κώδικας Βασικής Πολεοδομικής Νο¬ 
μοθεσίας», (ΦΕΚ580/Δ'), όπως ισχύουν. 

2. Τις διατάξεις του άρθρου 29 του Ν. 2831/2000 (ΦΕΚ 
140/Α'), όπως αντικαταστάθηκαν με το άρθρο 10 του 
Ν. 3044/2002 (ΦΕΚ197/Α'). 

3. Τις διατάξεις του Ν. 2218/1994 «Ίδρυση Νομαρχια¬ 
κής Αυτοδιοίκησης κλπ.» (ΦΕΚ 90/Α/1994), όπως τροπο¬ 
ποιήθηκαν και συμπληρώθηκαν με το Ν. 2242/1994 «Συ¬ 
μπλήρωση διατάξεων για τη Νομαρχιακή Αυτοδιοίκηση 
και άλλες διατάξεις» (ΦΕΚ 153/Α71994), όπως και το άρ¬ 
θρο 63 του Π.Δ. 30/1996 «Κώδικας Νομαρχιακής Αυτοδι¬ 
οίκησης» (ΦΕΚ21/Α'). 

4. Την υπ’ αριθμ. 21/31.3.1995 Απόφαση του Νομαρχια¬ 
κού Συμβουλίου Θεσσαλονίκης «Οργανισμός Εσωτερι¬ 
κής Υπηρεσίας της Νομαρχιακής Αυτοδιοίκησης Θεσσα¬ 
λονίκης» (ΦΕΚ 392/Β711.4.1995) όπως ισχύει. 

5. Τις υπ’ αριθμ. 275/2003 και αρ. 306/2003 αποφάσεις 
του Κοινοτικού Συμβουλίου της Κοινότητας Ευκαρπίας. 

6. Την υπ’ αριθμ. 112/13.7.2004 πράξη γνωμοδότησης 
του Συμβουλίου Χωροταξίας. Οικισμού και Περιβάλλο¬ 
ντος του Νομού Θεσσαλονίκης. 

7. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α71992) και τη διαπίστωση ότι από τις τυχόν κα¬ 


νονιστικού χαρακτήρα διατάξεις της παρούσης δεν προ- 
καλείται δαπάνη σε βάρος του κρατικού προϋπολογισμού 
ή του οικείου Ο Τ.Α,. 

8. Την υπ’ αριθμ. 10/6943/13.3.2003 απόφαση Νομάρχη 
Θεσσαλονίκης με θέμα: «Παροχή εξουσιοδότησης για 
υπογραφή εγγράφων με «ΕΝΤΟΛΗ ΝΟΜΑΡΧΗ» από τον 
Βοηθό Νομάρχη Αβραμίδη Ευστάθιο», αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
της Κοινότητας Ευκαρπίας στο Ο.Τ. Γ 174 με την μείωση 
του πλάτους του πεζοδρόμου που βρίσκεται μεταξύ των 
οικοδομικών τετραγώνων Γ 174 και Γ 160 από 6.00 μ. σε 
5.00 μ. με την μετατόπιση ρυμοτομικής και οικοδομικής 
γραμμής του Ο.Τ. Γ174 κατά 1.00 μ., όπως αυτά φαίνονται 
στο συνημμένο στην παρούσα απόφαση και θεωρημένο 
από τον Διευθυντή της Διεύθυνσης Πολεοδομίας Ν. Θεσ¬ 
σαλονίκης πρωτότυπο χρωματισμένο διάγραμμα σε κλί¬ 
μακα 1:500. 

Άρθρο 2 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
σή της. 

Η απόφαση αυτή και το ακριβές αντίγραφο του πρωτο¬ 
τύπου διαγράμματος που τη συνοδεύει να δημοσιευθούν 
στην Εφημερίδα της Κυβερνήσεως. 

Θεσσαλονίκη, 25 Αυγούστου 2004 

Ο Νομάρχης κ.α.α. 

Ο Βοηθός Νομάρχης 
ΕΥΣΤΑΘΙΟΣ ΑΒΡΑΜΙΔΗΣ 

